**СТАРТИРА КАНДИДАТСТВАНЕТО ПО НОВАТА ПРОГРАМА ЗА**

**САНИРАНЕ НА МНОГОФАМИЛНИ ЖИЛИЩНИ СГРАДИ**



Община Ябланица информира всички заинтересовани граждани, че утвърдените Насоки за кандидатстване по процедура **„Подкрепа за устойчиво енергийно обновяване на жилищния сграден фонд – Етап I“**, финансирана със средства от Националния план за възстановяване и устойчивост, са публикувани на страницата на МРРБ. Процедурата вече е отворена и всички желаещи собственици на многофамилни жилищни сгради, които се управляват по реда на Закона за управление на етажната собственост и са проектирани преди 26 април 1999, могат да започнат подготовката на документи.

**Припомняме, че предложенията могат да бъдат подавани само в партньорство с общинска администрация!**

Общият размер на средствата за тази процедура е 1 129 881 600 лева с ДДС. Настоящият първи етап предвижда безвъзмездна финансова помощ да е **100%** от допустимите разходи, а в следващия етап ще е необходимо**20%** съфинансиране от собствениците на имотите.

Набирането на проектни предложения за изпълнение на инвестиции в Община Ябланица е до **17:00 ч.** на **10.05.2023 год**. **в „Център за административно обслужване“ на общинска администрация, пл. „Възраждане“ № 3, гр. Ябланица, тел.: 06991/21-26**.

Основната цел на настоящата процедура за предоставяне на средства от МВУ е устойчиво енергийно обновяване на националния сграден фонд от жилищни сгради.

**Конкретни цели:**

**• Подобряване енергийните характеристики на националния сграден фонд от жилищни сгради, чрез прилагане на интегрирани енергоефективни мерки;**

**• Достигане на клас на енергопотребление минимум „B“ след прилагане на енергоспестяващи мерки при жилищни сгради;**

**• Стимулиране на минимум 30% спестяване на първична енергия за обновените жилищни сгради;**

**• Ресурсна ефективност, икономическа целесъобразност, декарбонизация чрез ВЕИ, устойчив строителен процес;**

**• Намаляване на енергийната бедност, чрез намаляване на разходите за енергия;**

**• Подобряване на условията и качеството за живот на населението в страната чрез технологично обновление и модернизиране на сградния фонд.**

Прилагаме образци на всички необходими документи за кандидатстване.